Na temelju članka 14. stavka 1. Zakona o predškolskom odgoju i obrazovanju („Narodne novine” broj 10/97, 107/07, 94/13. i 98/19) i članka 32. Statuta Općine Kalnik („Službeni glasnik Koprivničko-križevačke županije“ broj 5/13, 4/18, 4/20. i 5/21), Općinsko vijeće Općine Kalnik na 6. sjednici održanoj 28. siječnja 2022. donijelo je

# PLAN

**mreže dječjih vrtića na području Općine Kalnik**

## Članak 1.

 Planom mreže dječjih vrtića na području Općine Kalnik (u daljnjem tekstu: Plan mreže) utvrđuju se dječji vrtići u kojima se obavlja djelatnost predškolskog odgoja i obrazovanja, objekti u kojima se provode programi predškolskog odgoja i obrazovanja te razvoj mreže dječjih vrtića na području Općine Kalnik (u daljnjem tekstu: Općina).

## Članak 2.

 Općina ima pravo i obvezu odlučivati o potrebama i interesima građana na svom području organiziranjem i ostvarivanjem programa predškolskog odgoja i obrazovanja.

 Prava i obveze iz prethodnog stavka ovog članka ostvaruju se osiguranjem smještajnih kapaciteta za djecu s područja Općine u dječjim vrtićima i sufinanciranjem ekonomske cijene programa dječjeg vrtića sukladno planiranim sredstvima u Proračunu Općine.

## Članak 3.

 Mrežu dječjih vrtića Općine čini Dječji vrtić „Kalnički jaglac“, čiji je osnivač Općina Kalnik, a koji djeluje u objektu na adresi Trg Stjepana Radića 9, Kalnik.

**Članak 4.**

 Mreža dječjih vrtića Općine može se proširivati otvaranjem novih odgojnih skupina u skladu s Državnim pedagoškim standardom predškolskog odgoja i naobrazbe te materijalnim mogućnostima Općine, a sve u cilju planiranog obuhvata djece.

**Članak 5.**

 Mreža dječjih vrtića Općine može se proširivati dogradnjom smještajnih kapaciteta dječjeg vrtića iz članka 3. ovog Plana mreže te otvaranjem novih odgojnih skupina u skladu s Državnim pedagoškim standardom predškolskog odgoja i naobrazbe, kao i osnivanjem novih dječjih vrtića od strane svih zakonom predviđenih osnivača, ali Općina ne preuzima obvezu sufinanciranja smještaja djece u tim dječjim vrtićima.

## Članak 6.

 Općina vodeći računa o potrebama mještana i zadovoljavajući načela dostupnosti, ne planira osnivanje novog dječjeg vrtića ni područnog odjela jer trenutno kapaciteti zadovoljavaju potrebe u predškolskom odgoju i obrazovanju.

**Članak 7.**

 Ovaj Plan mreže dostavlja se Koprivničko-križevačkoj županiji radi usklađivanja razvitka mreže dječjih vrtića na području Koprivničko-križevačke županije.

## Članak 8.

##  Danom stupanja na snagu ovog Plana mreže prestaje važiti Plan mreže dječjih vrtića na području Općine Kalnik („Službeni glasnik Koprivničko-križevačke županije“ broj 17/17).

## Članak 9.

 Ovaj Plan mreže stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE KALNIK**

KLASA: 601-02/22-01/04

URBROJ: 2137-23-22-1

Kalnik, 28. siječnja 2022.

**PREDSJEDNICA:**

Olinka Gjigaš